als_Latn dik_Latn sag_Latn
Arrestimet, debati mbi procedurat dhe ligjshmërinë e urdhrit të Prokurorisë
26/03/2015
26/03/2015
Ilir Paço: Pyetja që shtrohet në një rast të tillë është, si mund t’i konsideroni procedurat e ndjekura nga Prokuroria? A është i ligjshëm ndalimi i dy deputetëve, apo duhej pritur vajtja në gjykatë për masën e arrestit?
Bashkim Sulstarova: Sa i përket kësaj çështje mund të them se duhet të arrestohen të dy deputetët. Por, në bazë të nenit 73, pika 2, të Kushtetutës, deputeti nuk mund të arrestohet apo t’i hiqet liria në çfarëdo lloj forme, apo t’i ushtrohet kontroll personal dhe ndaj banesës së tij, pa autorizim të Kuvendit të Shqipërisë. Siç jemi në dijeni të gjithë, sot Kuvendi i Shqipërisë pranoi kërkesën e Prokurorisë së Përgjithshme dhe lëshoi autorizimin për arrestimin e dy deputetëve, i cili u dërgua në Prokurorinë e Përgjithshme. Kjo e fundit, pas marrjes së autorizimit nga Kuvendi urdhëroi Policinë e Shtetit për arrestimin e dy deputetëve. Tashmë, brenda 48 orëve, Prokuroria e Përgjithshme është e detyruar të dërgojë kërkesë në Gjykatën e Lartë, e cila në bazë të nenit 75b, pika 2, do të gjykojë kërkesën e Prokurorisë me një trupë gjykuese prej 5 gjyqtarësh të caktuar me short dhe, në bazë të provave që Prokuroria e Përgjithshme paraqet në Gjykatën e Lartë, trupi gjykues do të vlerësojë nëse arrestimi është i ligjshëm apo jo. Nëse do të gjykojë se është i paligjshëm, do të urdhërojë lirimin e tyre menjëherë, në të kundërt, do të marrë masat e sigurimit personal për të dy deputetët.
Ilir Paço: Ndërkohë kemi edhe një pretendim nga avokatët e Frrokut, që ndalimi është antikushtetues. Por, a mund të pritej vendimi i gjykatës, pasi ka shumë hapësirë për intepretim në këtë rast?
Bashkim Sulstarova: Avokatët kanë të drejtë të bëjnë vlerësime dhe interpretime, si avokatë mbrojtës të nderuar që janë, por Prokuroria si organ akuze, kështu e ka gjykuar dhe vlerësuar këtë lloj procedure. Tashmë është Gjykata e Lartë që do të bëjë vlerësimin e këtij ndalimi.
Çështja "Doshi"
LAJME TE NGJASHME
VLERËSO KËTË LAJM
KRYESORET
Incidenti në Elbasan, Basha: Bandat e Sejdinit po kërcënojnë qytetarët. Balla: Incidenti i inskenuar nga PD
SONDAZH
MË TË LEXUARAT
- Arrestohet Vladimir Gjuta; Në kërkim, si pjesëtar i grupit të tritolit e për kërcënim ndaj Tahirit
- Vuçiç, habi për ndalimin e Haradinajt: Me të njëjtën pasaportë ka udhëtuar në tërë Europën
- Studimi i OECD: Shqiptarët “vdesin” për parà
- Arrestohet autori i masakrës në Karolinë. Obama dorëzohet për kontrollin e armëve
- ASHE mbyll fushatën në Tiranë, Rama dhe Meta kërkojnë votat për Veliajn
- FMN nuk toleron, Lagarde: Asnjë ditë më shumë se 30 qershori për Greqinë
- Recesioni rus, aleati i Putinit propozon zgjedhje të parakohshme presidenciale
- Simuluesi i motit, pajisja që po habit udhëtarët në aeroportin suedez
- PD mbyll fushatën në Kavajë, Basha: Roshi, i dënuar në Itali dhe Zvicër
- Kukan: Bëni zgjedhje të drejta, PE po ju vëzhgon në çdo drejtim
KËMBIMI VALUTOR
TREGJE DHE BURSA
als_Latn unk unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn